stanford-oval/wikipedia huggingface dataset:
ชุดตัวอักษรแคเรีย

ชุดตัวอักษรแคเรีย (อังกฤษ: Carian alphabets) พบจารึกราว 100 ชิ้น ในเขตของชาวแคเรียในอียิปต์ พบอักษรในชุดเหล่านี้บนแผ่นดินเหนียว เหรียญ และจารึกตามอนุสาวรีย์ด้วย อาจจะมาจากชุดตัวอักษรฟินิเชีย การถอดความอักษรแคเรียเริ่มเมื่อ พ.ศ. 2503 โดย Vitaly Shevoroshkin และสืบต่อโดย Ignacio J. Adiego และ Diether Schuerr ใน พ.ศ. 2533 การออกเสียงของอักษรบางตัวยังไม่ทราบแน่ชัด เขียนจากซ้ายไปขวาหรือขวาไปซ้าย ในแนวนอน อักษรบางตัวมีหลายรูป
ใช้เขียน

ภาษาแคเรีย ซึ่งเป็นภาษาในกลุ่มอานาโตเลีย ใช้พูดในอานาโตเลียตะวันตกเฉียงใต้ (ตุรกีปัจจุบัน) จนกระทั่งราว พ.ศ. 643 อาจจะพัฒนามาจากภาษาลูเวีย และใกล้เคียงกับภาษาไลเดีย
ยูนิโคด

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
คาเรีย Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+102Ax | 𐊠 | 𐊡 | 𐊢 | 𐊣 | 𐊤 | 𐊥 | 𐊦 | 𐊧 | 𐊨 | 𐊩 | 𐊪 | 𐊫 | 𐊬 | 𐊭 | 𐊮 | 𐊯 |
| U+102Bx | 𐊰 | 𐊱 | 𐊲 | 𐊳 | 𐊴 | 𐊵 | 𐊶 | 𐊷 | 𐊸 | 𐊹 | 𐊺 | 𐊻 | 𐊼 | 𐊽 | 𐊾 | 𐊿 |
| U+102Cx | 𐋀 | 𐋁 | 𐋂 | 𐋃 | 𐋄 | 𐋅 | 𐋆 | 𐋇 | 𐋈 | 𐋉 | 𐋊 | 𐋋 | 𐋌 | 𐋍 | 𐋎 | 𐋏 |
| U+102Dx | 𐋐 |   |   |   |   |   |   |   |   |   |   |   |   |   |   |   |
ชุดตัวอักษรอิทรัสคัน

ชุดตัวอักษรอิทรัสคัน (อังกฤษ: Etruscan alphabet) พัฒนามาจากชุดตัวอักษรกรีกตะวันตก จารึกที่พบครั้งแรกอายุราว 7 ปีก่อนพุทธศักราช ส่วนมากเขียนจากซ้ายไปขวา แนวนอน แต่บางหลักเขียนจากซ้ายไปขวาแล้วขวาไปซ้าย พบจารึกอักษรนี้ตามหลุมฝังศพ แจกัน รูปปั้น กระจก อัญมณี ชิ้นส่วนของจารึกเหล่านี้สามารถอ่านออกเสียงได้ แต่นักวิชาการยังไม่แน่ใจในความหมาย งานส่วนใหญ่ที่เหลืออยู่เป็นงานด้านศาสนา ประวัติศาสตร์และการละคร
ใช้เขียน

ภาษาอิทรัสคัน ใช้พูดในอีทรูเรียจนราว พ.ศ. 643 หลังจากนั้นเหลือแต่การศึกษาของนักวิชาการ เคลาเดียสเขียนประวัติศาสตร์ของอิทรัสคันไว้ 20 เล่มแต่ไม่มีเหลือมาถึงปัจจุบัน ภาษานี้ใช้ในทางศาสนาจนถึงราว พ.ศ. 1043 ใกล้เคียงกับภาษาคามูนิกที่พูดกันทางเหนือของอิตาลี
ช่องสังหาร

ช่องสังหารที่ปราสาทโบเดียม
ช่องสังหาร (อังกฤษ: murder hole หรือ meurtrière) เป็นช่องบนเพดานของทางเข้าปราสาทหรือค่ายที่ผู้ป้องกันสามารถใช้ยิง ขว้างหรือโยน หรือเทสิ่งที่เป็นอันตรายต่อข้าศึกผู้เข้ามาโจมตีลงมาได้ ฉะนั้นผู้ป้องกันปราสาทอาจจะเทหิน ยิงศร เททรายร้อน น้ำร้อน หรือสิ่งอื่นลงมายังผู้อยู่ข้างล่างได้ ช่องที่คล้ายกันคือช่องซัดอาวุธที่ตั้งอยู่ในกำแพงม่านของปราสาท แต่ช่องซัดอาวุธจะสร้างยื่นออกมาจากกำแพงและมีช่องบนพื้นที่มีประโยชน์ของการใช้สอยเช่นเดียวกับช่องสังหาร
ดูเพิ่ม

ปราสาท
ช่องซัดอาวุธ
ช่องแคบแบสส์

| Bass Strait |
| --- | --- |
สีฟ้า แสดงถึงช่องแคบแบสส์
ที่ตั้ง: มหาสมุทรอินเดีย–มหาสมุทรแปซิฟิก
พิกัด: 40°S 146°E﻿ / ﻿40°S 146°E﻿ / -40; 146
ชนิด: ช่องแคบ
ประเทศในลุ่มน้ำ: ออสเตรเลีย

ช่วงยาวที่สุด: 500 กิโลเมตร (310 ไมล์)
ช่วงกว้างที่สุด: 350 กิโลเมตร (220 ไมล์)
ความลึกโดยเฉลี่ย: 60 เมตร (200 ฟุต)
ความลึกสูงสุด: 155 m (509 ft)
ช่องแคบแบสส์ (อังกฤษ: Bass Strait) เป็นช่องแคบที่แยกเกาะแทสเมเนียกับแผ่นดินใหญ่ของทวีปออสเตรเลีย ตรงส่วนรัฐวิกตอเรีย
ช่องแคบแบสส์มีความกว้างราว 250 กิโลเมตร และยาว 500 กิโลเมตร มีความลึกเฉลี่ย 60 เมตร ส่วนที่กว้างสุดราว 350 กิโลเมตร ระหว่างแหลมพอร์ตแลนด์ทางตะวันออกเฉียงเหนือของปลายเกาะแทสเมเนียกับพอยต์ฮิกส์ของแผ่นดินใหญ่ออสเตรเลีย
ช่องแคบตุรกี

ช่องแคบบอสฟอรัส (แดง), ช่องแคบดาร์ดะเนลส์ (เหลือง), และมีทะเลมาร์มาราอยู่ตรงกลาง
ช่องแคบตุรกี (อังกฤษ: Turkish Straits) เป็นเส้นทางเดินเรือที่สำคัญอันดับต้น ๆ ของโลก ตั้งอยู่ทางตะวันตกเฉียงเหนือของประเทศตุรกี โดยเชื่อมต่อระหว่างทะเลอีเจียน, ทะเลเมดิเตอร์เรเนียน และทะเลดำ โดยช่องแคบตุรกีประกอบไปด้วยช่องแคบดาร์ดะเนลส์, ทะเลมาร์มารา และช่องแคบบอสฟอรัส โดยเป็นช่องแคบที่สำคัญอย่างมากต่อตุรกีในการควบคุมน่านน้ำภายในและช่องแคบดังกล่าวได้ใช้ในการพิจารณาในการแบ่งเขตแดนระหว่างทวีปเอเชียกับทวีปยุโรป นอกจากนี้ ยังเป็นการแบ่งระหว่างตุรกีฝั่งยุโรป (East Thrace) ที่มีขนาดพื้นที่ 23,764 ตารางกิโลเมตร (คิดเป็นร้อยละ 3.09 ของพื้นที่ทั้งประเทศ) กับดินแดนอานาโตเลีย
ช็อคโกแลต 2

| ช็อคโกแลต 2 |
| --- | --- |
ใบปิดภาพยนตร์ชั่วคราว
กำกับ: ปรัชญา ปิ่นแก้ว
อำนวยการสร้าง: สมศักดิ์ เตชะรัตนประเสริฐ
นักแสดงนำ: จีจ้า ญาณิน ศรราม เทพพิทักษ์ ฮิโรชิ อาเบะ
วันฉาย: ยังไม่มีกำหนดฉาย
ประเทศ:  ไทย
ภาษา: ไทย
ทุนสร้าง: กว่า 100 ล้านบาท
ก่อนหน้านี้: ช็อคโกแลต
ช็อคโกแลต 2 (อังกฤษ: Chocolate 2) เป็นภาพยนตร์ภาคต่อของช็อคโกแลต ซึ่งเป็นภาพยนตร์แนวศิลปะการต่อสู้ของไทย นำแสดงโดยจีจ้า ญาณิน กำกับโดยปรัชญา ปิ่นแก้ว โดยเริ่มถ่ายทำตั้งแต่ช่วงปลายพ.ศ. 2553 ที่ประเทศญี่ปุ่น การถ่ายทำภาพยนตร์ชุดดังกล่าวเป็นระบบ 3 มิติ และตั้งงบประมาณในการถ่ายทำไว้กว่า 100 ล้านบาท โดยสมศักดิ์ เตชะรัตนประเสริฐ หรือเสี่ยเจียงให้สัมภาษณ์ถึงภาพยนตร์ชุดนี้ว่าต้องการเน้นถึงศักดิ์ศรีภาพยนตร์ไทยมากกว่าการทำกำไร
เนื้อเรื่องย่อ

เป็นเรื่องราวที่สานต่อจากภาคแรกที่กล่าวถึงเด็กออทิสติก ลูกครึ่งไทย-ญี่ปุ่น ซึ่งมีชื่อว่าเซน โดยเหตุการณ์ต่อมาเกิดขึ้นที่ประเทศญี่ปุ่น จากการที่มาซาชิ ซึ่งเป็นพ่อของเซ็น ได้วางมือจากวงการยากูซ่าเพื่อดูแลลูกสาว แล้วความขัดแย้งใหม่ ๆ ได้เกิดขึ้นที่นั่น
นักแสดงนำ

จีจ้า ญาณิน รับบทเป็น เซน
ศรราม เทพพิทักษ์ รับบท ซัน
ฮิโรชิ อาเบะ รับบทเป็น มาซาชิ
นักแสดงชาวญี่ปุ่นไม่ทราบชื่อ
การสร้าง

เดิมทีมสร้างมีกำหนดเริ่มถ่ายทำภาพยนตร์ในเดือนเมษายน พ.ศ. 2554 ที่ประเทศญี่ปุ่น แต่เนื่องด้วยเหตุการณ์แผ่นดินไหวและคลื่นสึนามิในโทโฮะกุ จึงได้มีการเลื่อนการถ่ายทำภาพยนตร์ดังกล่าวออกไป นอกจากนี้ ปรัชญา ปิ่นแก้ว ซึ่งเป็นผู้กำกับมีแผนที่จะเลือกนักแสดงชายชาวญี่ปุ่นมาเป็นตัวเอกของเรื่องโดยที่ยังไม่ได้เปิดเผยชื่อนักแสดงดังกล่าว
ดูเพิ่ม

ช็อคโกแลต
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
ช่องแคบทอร์เรส

| ช่องแคบทอร์เรส |
| --- | --- |
ช่องแคบทอร์เรสและเกาะต่าง ๆ
ที่ตั้ง: มหาสมุทรอินเดีย–มหาสมุทรแปซิฟิก
พิกัด: 9°50′S 142°30′E﻿ / ﻿9.833°S 142.500°E﻿ / -9.833; 142.500
ชนิด: ช่องแคบ
ประเทศในลุ่มน้ำ: ออสเตรเลีย   ปาปัวนิวกินี
ช่องแคบทอร์เรส (อังกฤษ: Torres Strait) เป็นช่องแคบอยู่ระหว่างประเทศออสเตรเลีย และเกาะนิวกินีในเมลานีเซีย ส่วนที่แคบสุดมีความกว้าง 150 กิโลเมตร ทางทิศใต้ของช่องแคบอยู่บริเวณคาบสมุทรเคปยอร์ก ส่วนเหนือสุดของแผ่นดินใหญ่ออสเตรเลีย ทางทิศเหนือของช่องแคบ คือ จังหวัดตะวันตก ของประเทศปาปัวนิวกินี ชื่อของช่องแคบตั้งตามชื่อของลูอิส บัซ เด โตร์เรส นักสำรวจที่เดินทางผ่านช่องแคบนี้เมื่อปี ค.ศ. 1606
ชิปกับโปเตโต้ คู่หูวัยซน

| ชิปกับโปเตโต้ คู่หูวัยซน |
| --- | --- |

สร้างโดย:   บิลลี แมคควีน  แคทเธอรีน วิลเลียมส์  แมดดี้ ดาร์รอล 
กำกับโดย: โจเอล ดิกกี้ ริดด์ โซเรนเซ่น แมตต์ เฟอร์กูสัน
เสียงของ:   อบิเกล โอลิเวอร์  เอวา ทัลบอต (พากย์อังกฤษ)  แอนเดรีย ลิบแมน  บริอาน่า บัคมาสเตอร์  ไบรอัน ด็อบสัน  แชนซ์ เฮิร์สต์ฟิลด์  โดมินิก กู๊ด 
ผู้ประพันธ์ดนตรีแก่นเรื่อง: มาย ไคท์ มิวสิค โปรดักชั่น
ดนตรีแก่นเรื่องเปิด: "ชิปแอนด์โปเตโต้"
ดนตรีแก่นเรื่องปิด: "ชิปแอนด์โปเตโต้" (อินสทรูเมนทัล)
ผู้ประพันธ์เพลง: มาย ไคท์ มิวสิค โปรดักชั่น
ประเทศแหล่งกำเนิด:    แคนาดา   สหราชอาณาจักร 
ภาษาต้นฉบับ: อังกฤษ
จำนวนฤดูกาล: 2
จำนวนตอน: 63
การผลิต
ผู้อำนวยการผลิต:   แมดดี้ ดาร์รอล  บิลลี แมคควีน  สเตฟานี เบตต์  แอน ลอย  เคิร์สเตน นิวแลนด์ส 
ผู้อำนวยการสร้าง:   ฟิโอนา โรบินสัน  ไบรอัน ไฮดิงเงอร์  เดวิด รัดแมน 
ผู้ลำดับภาพ:   ไรอัน จอบลิง (ผู้ลำดับภาพออฟไลน์)  ไมเคิล ฮิลเมอร์ (ผู้ลำดับภาพออนไลน์) 
ความยาวตอน: 11 นาที
บริษัทผู้ผลิต: ไวลด์เบรนสตูดิโอ ดาร์รอล แมคควีน
ออกอากาศ
เครือข่าย: แฟมิลีจูเนียร์ (แคนาดา) เน็ตฟลิกซ์ (โลก)
ออกอากาศ: 15 ตุลาคม พ.ศ. 2561 – ปัจจุบัน
ชิปกับโปเตโต้ คู่หูวัยซน หรือ ชิปกับโปเตโต้ (อังกฤษ: Chip and Potato) เป็นการ์ตูนทีวีแอนิเมชันของประเทศแคนาดา-อังกฤษ ผลิตโดย ไวลด์เบรนสตูดิโอและดาร์รอล แมคควีน ออกอากาศทางช่องแฟมิลีจูเนียร์ สร้างโดย บิลลี แมคควีน, แคทเธอรีน วิลเลียมส์ และแมดดี้ ดาร์รอล ฉายตอนแรกเมื่อวันที่ 15 ตุลาคม พ.ศ. 2561
รายชื่อตอน

รายชื่อตอนของ ชิปกับโปเตโต้ คู่หูวัยซน ทั้งหมดมี 2 ฤดูกาล และ 63 ตอน
รายชื่อตอน > ฤดูกาลที่ 1 (ฤดูกาลที่ 1 และ 2 ในเน็ตฟลิกซ์)

อรุณสวัสดิ์โปเตโต้! (Morning Potato!)
ชิปเข้าโรงเรียนอนุบาล (Chip Starts Kindergarten)
ชิปหลงทาง (Chip Gets Lost)
ชิปล้างรถ (Car Wash Chip)
ชิปไปเล่นโรลเลอร์สเก็ต (Chip Goes Rollerskating)
ชิปใช้เวลากับคุณยาย (Chip n Grandma Day)
วันแรกของนิโค (Nico’s First Day)
ชิปเล่นกีฬา (Sporty Chip)
เครื่องเล่นลื่นไถล (Stomp and Stamp’s Slide)
ชิปมีของมาอวด (Show and Tell Chip)
ชิปกับเจ้าหมีดีลี่ (Chip and Deely Bear)
ชิปเรียนเปียโน (Chip’s Piano Lesson)
เล่นสนุกที่บ้านนิโค (A Playdate at Nico’s)
พี่เลี้ยงร็อกซี่ (Roxy the Babysitter)
การแสดงของชิป (Chip’s Class Show)
ชิปเล่นสนุกกับผองเพื่อน! (Double Playdate Chip!)
การนอนค้างบ้านเพื่อนครั้งแรกของชิป (Chip’s First Sleepover)
คุณหมอชิป (Doctor Chip)
ชิปเรียนว่ายน้ำ (Chip’s Swimming Lesson)
การบ้านของสปัด (Spud’s Homework)
ชิปสวมบทตำรวจ (Police Pug Chip)
ชิปเก็บฟักทอง (Pumpkin Picking Chip)
ชิปไปทัศนศึกษา (Chip’s School Trip)
ชิปพี่สาวแสนดี (Big Sister Chip)
น้องสาวของชิป (Chip’s Baby Sister)
ชิปเข้าชมรม (After School Chip)
วันเกิดของคุณยาย (Grandma Pug’s Birthday)
แขกของครอบครัวปั๊ก (Puggy House Guest)
ชิปกับผีเสื้อ (Puggy Butterfly)
ชิปคันยุกยิก (Itchy Chip)
ชิปกลับไปเรียน (Back to School Chip)
ชิปหัดขี่จักรยาน (Chip’s Big Bike Ride)
ลาก่อนครอบครัวแดซเซิล (Bye Bye Dazzles)
วันพบผู้ปกครอง (Puggy Parent-Teacher Day)
ชิปสอบเล่นเปียโน (Chip’s First Piano Exam)
โครงงานของชิป (Chip’s Homework Project)
ชิปไปโรงพยาบาล (Hospital Trip Chip)
ชิปคิดถึงโปเตโต้ (Chip Without Potato)
วันเกิดของชิป (Chip’s Birthday)
ชิปกับวันหิมะตก (Snow School Chip)
รายชื่อตอน > ฤดูกาลที่ 2 (ฤดูกาลที่ 3 และ 4 ในเน็ตฟลิกซ์)

ชิปไปงานออกร้าน (Fairground Chip)
ชิปพบครูปลาวาฬ (Chip, Meet Mrs. Whale)
ชิปกับเกล็นด้า (Chip and Glenda)
ชิปผู้เฮฮาเวลาปิกนิก (Chip, the Picnic Entertainer)
ทรงผมของชิป (Chip’s Haircut)
เสื้อค่ายค้างคืนของชิป (Chip’s Sleepaway T-shirt)
เตียงใหม่ของท็อต (Tot’s New Bed)
ชิปอบเค้ก (Chip’s Cake Bake)
เควินมาอยู่ด้วย (Kevin Comes to Stay)
วันเกิดแรกของท็อต (Tot’s First Birthday)
ชิปเพื่อนเจ้าสาว (Bridespup Chip)
วันแสนสนุกของชิปกับนิโค (Chip and Nico’s Fun Day)
ชิปเสียใจ (Chip is Sorry)
ร้านขายทาโก้ของคุณยายกับกอร์ดี้ (Grandma and Gordie’s Taqueria)
การแสดงของฟลิงโก้ (Flingo’s Show)
บูแบมเยี่ยมโรงเรียน (Boo-bam’s School Visit)
ท็อตกับโปเตโต้ (Tot and Potato)
โฮวี่มีหัวใจ (Howie Has Heart)
ชิปซ้อมงานแต่ง (Wedding Rehearsal Chip)
วันแต่งงานยิ่งใหญ่แบบปั๊กของคุณยายกับกอร์ดี้ (Grandma and Gordie’s Big Puggy Wedding
ชิปเหินฟ้า (Chip and Potato: Flying Chip)
ชิปกับโปเตโต้ คู่หูวัยซน: ท่องเที่ยววันหยุด (Chip and Potato: Chip’s Holiday)
วันขอบคุณพระเจ้าของชิป (Chip and Potato: Chip’s Thanksgiving)
การตอบรับ

ในคอมมอน เซนส์ มีเดีย (Common Sense Media) ให้ 4 จาก 5 ดาว
แหล่งข้อมูลอื่น

เว็บไซต์ทางการ (ในภาษาอังกฤษ)
ชิปกับโปเตโต้ คู่หูวัยซน ที่อินเทอร์เน็ตมูวีเดตาเบส
ชิปกับโปเตโต้ คู่หูวัยซน ที่เน็ตฟลิกซ์
ชิปกับโปเตโต้ คู่หูวัยซน ที่รอตเทนโทเมโทส์
ชิปกับโปเตโต้ คู่หูวัยซน ที่ฟิล์มอะฟินนีตี
ชิปกับโปเตโต้ คู่หูวัยซน ที่เดอะทีวีดีบี
ช่องแคบแมกคลินท็อก

ช่องแคบแมกคลินท็อก (อังกฤษ: M'Clintock Channel หรืออาจเขียนว่า McClintock Channel) ตั้งอยู่ในดินแดนนูนาวุตของประเทศแคนาดา ส่วนหนึ่งของมหาสมุทรอาร์กติก ที่ได้แยกเกาะวิกตอเรียกับเกาะพรินซ์ออฟเวลส์ ชื่อของช่องแคบตั้งตามเซอร์ ลีโอโพลด์ แมกคลินท็อก นักสำรวจชาวไอริชจากกองทัพเรืออังกฤษ ที่มีชื่อเสียงในการสำรวจทวีปอาร์กติกส่วนแคนาดา ช่องแคบมีความยาว 274 กิโลเมตร กว้างระหว่าง 105 ถึง 209 กิโลเมตร
ช่องธนู

ช่องธนูที่ปราสาทคอร์ฟในมณฑลดอร์เซ็ทในอังกฤษ
ช่องธนู (อังกฤษ: Balistraria หรือ Arrow loop หรือ Arrow slit) เป็นช่องแคบภายในสิ่งก่อสร้างทางยุทธการเช่นบนกำแพงปราสาทหรือในใบสอของเชิงเทินของปราสาทที่นายขมังธนูใช้ในการยิงไปยังข้าศึกโดยไม่เป็นอันตรายต่อตนเอง
ด้านในของกำแพงที่ใช้ในการสร้างช่องธนูมักจะถูกสร้างลึกเข้าไปเป็นมุมในผนังหรือกำแพงเพื่อให้ผู้ขมังธนูใช้ได้ทั้งเล็งและยิงเป้าได้ตามต้องการ รูปทรงของช่องก็ทรงและขนาดต่างๆ กัน แต่ที่เป็นที่รู้จักกันคือรูปกางเขน การทำเป็นช่องแคบยาวสามารถทำให้ปรับระดับการยิงให้สูงต่ำตามต้องการได้ แต่ผู้อยู่ภายนอกสามารถทำอันตรายต่อผู้อยู่ภายในได้ยากเพราะความแคบของช่องธนู
ดูเพิ่ม

ปราสาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ช่องธนู
ช่วงอายุซานเคลียน

ภาพในจินตนาการของศิลปินของเหตุการณ์น้ำท่วมเมดิเตอร์เรเนียนเมื่อ 5.3 ล้านปีก่อนในแนวช่องแคบยิบรอลตา (A) จนถึงช่องแคบซิซิลี (F)
ช่วงอายุซานเคลียน (อังกฤษ: Zanclean age) คือช่วงอายุใหม่สุดหรือหินช่วงอายุบนสุดของไพลโอซีนในธรณีกาลสากล กินเวลาตั้งแต่ 5.333 ± 0.005 ล้านปีก่อนถึง 3.6 ± 0.005 ล้านปีก่อน อยู่ถัดจากช่วงอายุเมสซิเนียนของสมัยไมโอซีนและตามด้วยช่วงอายุปีอาเซนเซียน
ช่วงอายุนี้สัมพันธ์กับหินช่วงอายุในระดับภูมิภาค เช่น หินช่วงอายุโอโปอิเชียน (Opoitian) ของนิวซีแลนด์ และทาบิอาเนียน (Tabianian) หรือ ดาเชียน (Dacian) ของยุโรปกลาง นอกจากนี้ยังสอดคล้องกับตอนปลายของเฮมฟิลเลียนถึงแบลงกันของช่วงอายุสัตว์เลี้ยงลูกด้วยนมบกอเมริกาเหนือ ในรัฐแคลิฟอร์เนีย ช่วงอายุนี้สอดคล้องอย่างคร่าว ๆ กับช่วงกลางของหินช่วงอายุเดลมอนเชียน (Delmontian)
นิยาม

หินช่วงอายุซานเคลียนถูกเสนอโดยจูเซปเป เซเกวนซาในปี ค.ศ. 1868 ตั้งชื่อตามชื่อของเมืองเมสซีนาบนเกาะซิซิลีในช่วงก่อนยุคโรมันว่าซานกลี
ฐานของหินช่วงอายุซานเคลียน (และหินสมัยไพลโอซีน) ตั้งอยู่ในชั้นบนสุดของหินรุ่นแม่เหล็ก Cr3 (ประมาณ 100,000 ปีก่อนกึ่งหินรุ่นปกติทเวรา C3n.4n) นอกจากนี้ฐานยังอยู่ใกล้กับระดับการสูญพันธุ์ของสัตว์สปีชีส์ Triquetrorhabdulus rugosus ซึ่งเป็นแพลงก์ตอนขนาดเล็กเนื้อปูน (ฐานของส่วนชั้นชีวภาพ CN10b) และ การปรากฏครั้งแรกของแพลงก์ตอนขนาดเล็ก Ceratolithus acutus จุด GSSP สำหรับหินช่วงอายุซานเคลียนอยู่ใกล้กับซากของนครโบราณเฮราคลีมิโนอาบนเกาะซิซิลี ประเทศอิตาลี
ด้านบนของหินช่วงอายุซานเคลียน (ฐานของหินช่วงอายุปีอาเซนเซียน) คือฐานของหินรุ่นแม่เหล็ก C2An (ฐานของหินรุ่นเกาส์และที่การสูญพันธุ์ของฟอรามินิเฟอราชนิดแพลงก์ตอน Globorotalia margaritae และ Pulleniatina primalis
เหตุการณ์ของช่วงอายุซานเคลียน

น้ำท่วมช่วงอายุซานเคลียน เป็นเหตุการณ์อันเป็นจุดเริ่มต้นของช่วงอายุ และจุดสิ้นสุดของช่วงอายุเมสซิเนียน โดยน้ำไหลจากมหาสมุทรแอตแลนติกผ่านช่องแคบยิบรอลตาร์เข้าท่วมบริเวณเมดิเตอร์เรเนียน ทำให้เหตุการณ์ช่วงอายุเมสซิเนียนซึ่งเป็นเหตุการณ์เมื่อ 5.96 ล้านปีก่อนในช่วงอายุเมสซิเนียน สมัยไมโอซีน ซึ่งทะเลเมดิเตอร์เรเนียนเกิดระเหยไปบางส่วนหรือทั้งหมดนั้นสิ้นสุดลง
การทับถมในเอเวอร์เกลดส์ซึ่งเป็นการทับถมเมื่อน้ำในเขตร้อนเริ่มไหลย้อนกลับในตอนปลายของช่วงอายุซานเคลียน
แหล่งข้อมูลอื่น

ช่วงอายุซานเคลียน ที่ ฐานข้อมูล GeoWhen (อังกฤษ)
เส้นเวลาของยุคนีโอจีน ที่เว็บไซต์ของคณะกรรมาธิการย่อยเพื่อสารสนเทศการลำดับชั้นหินของ ICS (อังกฤษ)
เส้นเวลาของยุคนีโอจีน ที่เว็บไซต์ของเครือข่ายชาวนอร์เวย์เพื่อการบันทึกชายฝั่งทางธรณีวิทยาและการลำดับชั้นหิน (อังกฤษ)
ช่องไอออน

Sแผนภาพแสดงส่วนประกอบของไอออนแชนเนล
1 - ส่วนโปรตีนหลักของแชนเนล (ส่วนใหญ่มี 4 ชิ้น)
2 - ช่องด้านนอก
3 - จุดเลือกผ่าน
4 - เส้นผ่านศูนย์กลางของจุดเลือกผ่าน
5 - จุดฟอสฟอริเลชัน
6 - เยื่อหุ้มเซลล์
ไอออนแชนเนล (อังกฤษ: Ion channel) เป็นโปรตีนผิวเซลล์อย่างหนึ่งซึ่งประกอบตัวเป็นท่อที่สามารถนำสารผ่านเข้าออก ทำหน้าที่เป็นทางผ่านและควบคุมการไหลเข้าออกเซลล์ของสารประจุความต่างศักย์บนผิวเซลล์ ทำให้เกิดการเปลี่ยนแปลงของประจุ
ช่องแคบบริสตอล

แผนที่ช่องแคบบริสตอล
ช่องแคบบริสตอล (อังกฤษ: Bristol Channel, เวลส์: Môr Hafren) เป็นช่องแคบขนาดใหญ่ในเกาะบริเตนใหญ่ที่อยู่ระหว่างเดวอนกับซัมเมอร์เซตในเซาท์เวลส์ และเชื่อมระหว่างปากแม่น้ำเซเวิร์นกับมหาสมุทรแอตแลนติกตอนเหนือ
ช่องทางเดิน

สำหรับความหมายอื่น ดูที่ ช่องทางเดินกลาง
"ช่องทางเดิน" ของกุดังเก็บสินค้าคอสท์โคที่ซานฟรานซิสโก
ช่องทางเดิน (อังกฤษ: aisle) โดยทั่วไปหมายถึงช่องว่างที่ใช้เป็นทางเดินระหว่างแนวที่นั่ง, ผนัง, แนวแสดงหรือเก็บสินค้า หรืออื่น ๆ ช่องทางเดินอาจจะปรากฏในสถาปัตยกรรมเช่นคริสต์ศาสนสถาน (เช่น ในมหาวิหาร), โรงละคร, ห้องประชุม, ห้องเรียน, ศาล, ซูเปอร์มาร์เก็ต, ตลาด, โรงงาน, รถประจำทาง และอื่น ๆ ในกุดังเก็บสินค้าหรือโรงงานสองข้างของช่องทางเดินอาจจะเป็นชั้นที่ต่อขึ้นสูงสองข้างสำหรับเก็บสินค้า
การจัดวางองค์ประกอบภายในอาคารที่วางสิ่งของหรือเครื่องมือเป็นแนวโดยมีช่องว่างระหว่างแนวที่ใช้เป็นทางเดิน ช่องนี้จะเรียกว่า "ช่องทางเดิน" เช่นในสถานที่สำหรับออกกำลังกายที่จัดเครื่องออกกำลังเป็นแนวแยกกันโดย ช่องทางเดิน
"ช่องทางเดิน" ต่างจาก "ระเบียงทางเดิน" (corridor) หรือโถงทางเดิน (hallway),  “ทางเท้า” (footpath/pavement/sidewalk),  "ทางเดินนอกสถานที่" (trail) และ "ทาง" (path) หรือ โถงภายในอาคาร (enclosed หรือ open area)
ดูเพิ่ม

ช่องทางเดินกลาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ช่องทางเดิน
ช่องโค้ง

ภาพวาดสามมิติของช่องโค้งทั่วไป
ช่องโค้ง (อังกฤษ: arch) คือโครงสร้างลักษณะโค้งที่ใช้รองรับน้ำหนักของสิ่งก่อสร้างด้านบนเหนือตัวมันเอง เทคนิคการสร้างอาร์ชถูกพัฒนาขึ้นในเมโสโปเตเมีย อัสซีเรีย อียิปต์ และอีทรูเรีย แต่ถูกปรับปรุงและใช้อย่างแพร่หลายในโรมันโบราณ หลังจากนั้นอาร์ชกลายเป็นโครงสร้างสำคัญของอาคารโบสถ์ในศาสนาคริสต์ และในปัจจุบันยังมีการใช้อาร์ชในส่วนของโครงสร้างสะพาน
ประโยชน์ของอาร์ชคือใช้เป็นโครงสร้างในการเชื่อมต่อบริเวณช่องของส่วนโครงสร้างอื่น ออกแบบเพื่อรับแรงอัดในแนวดิ่ง โดยการเปลี่ยนแรงอัดในแนวดิ่งเป็นแรงอัดในแนวระนาบของอาร์ชและถ่ายแรงลงสู่ฐานทั้งสองข้างของอาร์ช
อาร์ชสามเหลี่ยม
อาร์ชกลม หรือ อาร์ชครึ่งวงกลม
Segmental arch
Unequal round arch or Rampant round arch
Lancet arch
Equilateral pointed arch
Shouldered flat arch
Three-foiled cusped arch
Horseshoe arch
Three-centred arch
Elliptical arch
Inflexed arch
Ogee arch
Reverse ogee arch
Tudor arch
Catenary or Parabolic arch
ช่วงอายุชิบาเนียน

ช่วงอายุชิบาเนียน (อังกฤษ: Chibanian) หรือที่ก่อนหน้านี้เป็นที่รู้จักกันอย่างแพร่หลายในชื่อ ช่วงอายุไพลสโตซีนกลาง (อังกฤษ: Middle Pleistocene) เป็นช่วงอายุหนึ่งในมาตรธรณีกาลสากลหรือหินช่วงอายุหนึ่งในการลำดับชั้นหินตามอายุกาล โดยเป็นส่วนหนึ่งของสมัยไพลสโตซีนในยุคควอเทอร์นารีที่กำลังดำเนินอยู่ โดยชื่อชิบาเนียนได้รับการอนุมัติอย่างเป็นทางการในเดือนมกราคม พ.ศ. 2563 ปัจจุบันได้มีการประมาณการขยายช่วงเวลาเป็นระหว่าง 0.770 ล้านปีก่อน (770,000 ปีก่อน) ถึง 0.126 ล้านปีก่อน (126,000 ปีก่อน) หรือ 770–126 พันปีก่อน (ka) โดยช่วงอายุนี้ประกอบไปด้วยการเปลี่ยนผ่านทางบรรพมานุษยวิทยาจากยุคหินเก่าล่างไปสู่ยุคหินเก่ากลางเมื่อกว่า 3 แสนปีที่ผ่านมา
ช่วงอายุชิบาเนียนเป็นช่วงที่อายุที่สืบต่อมาจากช่วงอายุคาลาเบรียน และถูกสืบต่อด้วยช่วงอายุทารันเทียนที่มีการเสนอไว้ จุดเริ่มต้นของช่วงอายุชิบาเนียน คือ การสลับขั้วบรุนส์–มาสึยามะ เมื่อสนามแม่เหล็กโลกเกิดการสลับขั้วครั้งล่าสุด และสิ้นสุดลงด้วยการเริ่มต้นของช่วงคั่นช่วงอายุย่อยธารน้ำแข็งอีเมียน (ระยะไอโซโทปทะเล 5)
คำว่า ช่วงอายุไพลสโตซีนกลาง นั้นถูกใช้เป็นชื่อเฉพาะกาล หรือ "กึ่งทางการ" โดยสหพันธ์ธรณีวิทยาสากล (IUGS) โดยในขณะที่ช่วงอายุล่างสุดลสามช่วงของสมัยไพลสโตซีน นั่นคือ ช่วงอายุเจลาเซียน ช่วงอายุคาลาเบรียน และ ช่วงอายุชิบาเนียน ถูกกำหนดอย่างเป็นทางการแล้ว แต่ช่วงอายุไพลสโตซีนตอนปลายยังไม่ได้ถูกกำหนดอย่างเป็นทางการ พร้อมกับการเสนอการแบ่งย่อยแอนโทรโปซีนของสมัยโฮโลซีน
กระบวนการนิยม

สหภาพธรณีวิทยาสากล (IUGS) เสนอให้แทนชื่อช่วงอายุไพลสโตซีนกลางด้วยช่วงอายุไอโอเนียน (Ionian Age) โอยอ้างอิงตามชั้นหินที่พบในประเทศอิตาลี อย่างไรก็ตาม เดือนพฤศจิกายน พ.ศ. 2560 ชื่อช่วงอายุไอโอเนียนถูกแทนที่ด้วยชื่อช่วงอายุชิบาเนียน (อ้างอิงกับชั้นหินที่แหล่งขุดค้นในจังหวัดชิบะ ประเทศญี่ปุ่น) ตามการเสนอ GSSP ของอนุกรรมการควอเทอร์นารี สำหรับช่วงอายุที่ควรนำมาใช้แทนที่กึ่งสมัยไพลสโตซีนตอนกลาง ต่อมาในเดือนมกราคม พ.ศ. 2563 ชื่อ "ชิบาเนียน" ได้รับการรับรองโดย IUGS
บรรพมานุษยวิทยา

ช่วงอายุชิบาเนียน ประกอบด้วย การเปลี่ยนแปลงในด้านบรรพมานุษยวิทยาจากยุคหินเก่าล่างเข้าสู่ยุคหินเก่ากลาง กล่าวคือ การถือกำเนิดขึ้นของโฮโม เซเปียนส์ เซเปียนส์ในระหว่าง 3 ถึง 4 แสนปีก่อน ดีเอ็นเอของมนุษย์ที่เก่าแก่ที่สุดที่รู้จักมีอายุอยู่ในช่วงไพลสโตซีนกลาง เมื่อประมาณ 430,000 ปีก่อน ซึ่งเก่าแก่ที่สุดที่มีการค้นพบ ข้อมูลเมื่อ 2559
ลำดับเวลา

| ช่วงอายุ | บรรพภูมิอากาศ | ยุคธารน้ำแข็ง | บรรพมานุษยวิทยา |
| --- | --- | --- | --- |
| 790–761 ka | MIS 19 | ช่วงอายุธารน้ำแข็งกุนซ์ | มนุษย์ปักกิ่ง (Homo erectus) |
| 761–712 ka | MIS 18 |  |  |
| 712–676 ka | MIS 17 |  |  |
| 676–621 ka | MIS 16 |  |  |
| 621–563 ka | MIS 15 | ช่วงคั่นอายุย่อยธารน้ำแข็งกุนซ์-แฮชแลค | มนุษย์ไฮเดิลแบร์ค (โฮโมไฮเดิลแบร์เจนซิส), กระดูกหุ้มสมองโบโด |
| 563–524 ka | MIS 14 |  |  |
| 524–474 ka | MIS 13 | จุดสิ้นสุดของช่วงคั่นอายุย่อยธารน้ำแข็งโครเมอเรียน (กุนซ์-มินเดล) | มนุษย์บ็อกซ์โกรฟ  (โฮโมไฮเดิลแบร์เจนซิส) |
| 474–424 ka | MIS 12 | หินช่วงอายุแองเกลียนในบริเตน; ยุคธารน้ำแข็งแฮชแลค | มนุษย์ตูตาเวล (Homo erectus) |
| 424–374 ka | MIS 11 | ฮอกซ์เนียน (บริเตน), หินช่วงอายุยาร์มูเทียน (อเมริกาเหนือ) | มนุษย์สวอนคอมบ์ (โฮโมไฮเดิลแบร์เจนซิส) |
| 374–337 ka | MIS 10 | ยุคธารน้ำแข็งมินเดล, ยุคธารน้ำแข็งเอลสเตอร์, ยุคธารน้ำแข็งริสส์ |  |
| 337–300 ka | MIS 9 | ช่วงคั่นอายุย่อยธารน้ำแข็งเพอร์ฟลีทในบริเตน | โมสเตอเรียน |
| 300–243 ka | MIS 8 |  | อีร์ฮูด 1 (โฮโมเซเปียนส์); ยุคหินเก่ากลาง; ฮาโพลกรุ๊ป เอ (วาย-ดีเอ็นเอ) |
| 243–191 ka | MIS 7 | ช่วงคั่นอายุย่อยธารน้ำแข็งเอเวลีย์ในบริเตน | มนุษย์กาลิลี; Haua Fteah |
| 191–130 ka | MIS 6 | หินช่วงอายุอิลลิโนเอียน | มนุษย์เฮร์โต  (โฮโมเซเปียนส์);  Macro-haplogroup L (mtDNA); โมสเตอเรียน |
| 130–123 ka | MIS 5e | จุดสูงสุดของช่วงคั่นอายุย่อยธารน้ำแข็งอีเมียน, หรืออิปสวิเคียนในบริเตน | ถ้ำกลาซีส์ริเวอร์; ซันโกอัน |
ช่างตีเหล็ก

ช่างตีเหล็กสมัยใหม่กำลังทำงาน
ช่างตีเหล็ก (อังกฤษ: blacksmith) เป็นช่างโลหะที่สร้างวัตถุจากเหล็กหรือเหล็กกล้าดัดโดยการกดยู่ (forge) โลหะ ใช้เครื่องมือเพื่อทุบ งอและตัด ช่างตีเหล็กผลิตวัตถุ เช่น ประตู ตะแกรง ราวลูกกรง สิ่งติดตรึง (fixture) เบา เฟอร์นิเจอร์ ประติมากรรม เครื่องมือ อุปกรณ์การเกษตร วัสดุตกแต่งและศาสนา เครื่องมือทำอาหารและอาวุธ
แม้มีหลายคนทำงานกับโลหะอย่างช่างทำเกือกม้า (farrier) ช่างซ่อมล้อ (wheelwright) และช่างตีเกราะ แต่ช่างตีเหล็กมีความรู้ทั่วไปในวิธีทำและซ่อมหลายอย่าง ตั้งแต่อาวุธและเกราะที่ซับซ้อนที่สุดไปจนถึงสิ่งเรียบง่ายอย่างตะปูหรือสายโซ่
ช่วงอายุเจลาเซียน

ช่วงอายุเจลาเซียน (อังกฤษ: Gelasian age) เป็นช่วงอายุหนึ่งในธรณีกาลสากลหรือหินช่วงอายุหนึ่งในการลำดับชั้นหินตามอายุกาล เป็นการแบ่งย่อยแรกสุดหรือเก่าสุดของยุค/หินยุคควอเทอร์นารีและสมัย/หินสมัยไพลสโตซีน กินเวลาระหว่าง 2.588 ± 1.800 ล้านปีก่อนถึง 1.806 ± 0.005 ล้านปีก่อน สืบต่อมาจากช่วงอายุ/หินช่วงอายุปีอาเซนเซียน (ส่วนหนึ่งของสมัยไพลโอซีน) และตามด้วยช่วงอายุ/หินช่วงอายุคาลาเบรียน
นิยาม

ชื่อเจลาเซียนถูกนำมาใช้เป็นชื่อช่วงเวลาในธรณีกาลในปี พ.ศ. 2541 ชื่อดังกล่าวตั้งตามเมืองเจลาทางตอนใต้ของเกาะของเกาะซิซิลี ในปี พ.ศ. 2552 ช่วงเวลานี้ถูกย้ายจากสมัยไพลโอซีนไปยังสมัยไพลสโตซีนเพื่อให้ธรณีกาลมีความสอดข้องกับการเปลี่ยนแปลงที่สำคัญในภูมิอากาศ มหาสมุทร และชีวชาติของโลกที่เกิดขึ้นเมื่อ 2.588 ล้านปีก่อน
ฐานของช่วงอายุเจลาเซียนถูกกำหนดในแง่การลำดับชั้นสนามแม่เหล็กบรรพกาลเป็นฐานของหินรุ่นมาสึยามะ (C2r) (ที่ขอบการลำดับชั้นสนามแม่เหล็กบรรพกาลเกาส์–มาสึยามะ) หรือหินรุ่นไอโซโทป 103 เหนือแนวนี้เกิดการสูญพันธุ์ที่โดดเด่นของซากดึกดำบรรพ์ขนาดเล็กมากหินปูน ได้แก่ ดิสโคสเตอร์เพนตาราดีเอตัส และ ดิสโคสเตอร์เซอร์คูลัส ขึ้น จุดและแหล่งชั้นหินแบบฉบับขอบทั่วโลก (GSSP) สำหรับช่วงอายุนี้ตั้งอยู่ในมอนเตซานนิโกลาใกล้กับเมืองเจลา
ขอบบนของช่วงอายุนี้ถูกกำหนดโดยการลำดับชั้นสนามแม่เหล็กบรรพกาลว่าเป็นการสิ้นสุดของหินรุ่นออลดูไว (C2n) และในแง่สัตวชาติเป็นระดับการสูญพันธุ์ของซากดึกดำบรรพ์ขนาดเล็กมากหินปูน ดิสโคสเตอร์โบรเวอรี (ฐานของส่วนชั้นชีวภาพ CN13) ด้านบนของเจลาเซียนเป็นการเกิดขึ้นครั้งแรกของซากดึกดำบรรพ์ขนาดเล็กมากหินปูน เกไฟโรแคปซา เอสพี. และระดับการสูญพันธุ์ของแพลงก์ตอนฟอรามินิเฟอรา โกลบิเจอไรนอยด์เอ็กเทรมัส
ภูมิอากาศ

ในช่วงอายุเจลาเซียน พืดน้ำแข็งในซีกโลกเหนือเริ่มขยายขึ้น ถือเป็นจุดเริ่มต้นของยุคน้่ำแข็งควอเทอร์นารี ตัวอย่างแกนทะเลลึกที่ระบุได้อยู่ที่ประมาณ 40 หินช่วงอายุไอโซโทปทะเล (MIS 103 – MIS 64) ในระหว่างช่วงอายุ ดังนั้น จึงอาจมีวัฎจักรยุคน้ำแข็งประมาณ 20 รอบที่มีความรุนแรงแตกต่างกันไปในระหว่างช่วงอายุ
ทวีปยุโรป

ในประวัติธารน้ำแข็งของเทือกเขาแอลป์ ช่วงอายุนี้เรียกว่าบีเบอร์ ซึ่งสอดคล้องกับพรีทีเลียนและทีเลียนในยุโรปเหนือ
ในระหว่างช่วงอายุ หมวดหินเรดแครกในบุตลีย์, นิวบอร์นแครก และ หมวดหินนอร์วิชแครก (ทั้งหมดอยู่ในอีสต์แองเกลีย ประเทศอังกฤษ) ถูกทับถมไว้ ช่วงอายุนี้เทียบเท่ากับหินช่วงอายุเพรทีเลียนและทีเลียนในประเทศเนเธอร์แลนด์ ซึ่งมักใช้ในประเทศแถบยุโรปตะวันตกเฉียงเหนือ
ช่างฝีมือ

ช่างแกะสลักไม้คนหนึ่งในจังหวัดบาหลี
ช่างฝีมือ (อังกฤษ: artisan) เป็นบุคคลผู้มีอาชีพหรือมีทักษะในการประดิษฐ์ สร้างสรรค์สิ่งของ วัตถุ หรืองานหัตถกรรมต่าง ๆ ในบางส่วนหรือทุกส่วนด้วยมือ ซึ่งบางครั้งอาจใช้เครื่องมือหรืออุปกรณ์ต่าง ๆ เข้ามาช่วยก็ได้ โดยอาศัยประสบการณ์และความรู้ความเชี่ยวชาญด้านงานฝีมือ พร้อมทั้งเน้นคุณภาพและความประณีตของชิ้นงานเป็นหลัก โดยอาจประดิษฐ์ได้ทั้งของใช้หรือของตกแต่ง เช่น เครื่องเรือน เสื้อผ้า งานประติมากรรม ฯลฯ
ในยุคก่อนการปฏิวัติอุตสาหกรรม ช่างฝีมือถือเป็นกลุ่มผู้ผลิตสินค้าโภคภัณฑ์ซึ่งมีบทบาทสำคัญเป็นอย่างมาก